وقفنا عند مرات أخويا وهي بتبلغني، يومها روحت شبه مش مصدقة، وعقلي عمل حيلة إني نسيت، آه والله نسيت، وما أفتكرتش غير لما أخويا كلمني وسألني جهزتي ورقك، وطبعا السؤال ده كان غريب، ورق إيه اللي يجهز ده أنا البطاقة خلصانة من شهور ومجددتهاش، وبعد ضغط كان لازم أصدق وأبدأ من الصفر، وبدأت رحلتي مع الأستاذة عفاف اللي في الدور الرابع، والست إعتماد في الدور التاني اللي هتبعتني لأستاذ عبد المعتمد اللي بدوره وقفلي المراكب السايرة وكرهني في العيش والعيشة واللي عايشينها.